open-index/open-wikipedia-markdown huggingface dataset:
Lambda kalkul

**Lambda kalkul** (**λ-kalkul**) je formálny systém a výpočtový model používaný v teoretickej informatike a matematike pre štúdium funkcií a rekurzie. Jeho autormi sú Alonzo Church a Stephen Cole Kleene. λ-kalkul je teoretickým základom funkcionálneho programovania a príslušných programovacích jazykov, najmä Lispu.

λ-kalkul analyzuje funkcie nie z hľadiska pôvodného matematického zmyslu zobrazenia z množiny do množiny, ale ako metódu výpočtu. Dá sa chápať ako najjednoduchší univerzálny programovací jazyk. Je univerzálny, pretože ľubovoľnú rekurzívne spočítateľnú funkciu je možné vyjadriť a vyčísliť pomocou tohto formalizmu, λ-kalkul je teda výpočtovou silou ekvivalentný Turingovmu stroju.

Kategória:Matematická logika
Kategória:Funkcionálne programovanie
Rekurzia (matematika)

**Rekurzia** (po latinsky: *recurrere* = bežať znovu) je v matematike a informatike, ale aj v biológii, využitie časti vlastnej vnútornej štruktúry, napríklad definovanie funkcie pomocou seba samej. 

## Formálna definícia
V matematike a informatike sada objektov, funkcií, alebo metód, vykazuje známky rekurzie, ak spĺňa nasledujúce vlastnosti: 

* Obsahuje "základný prípad" - v ktorom je funkčná hodnota pevne daná, napr. číslom 
* Obsahuje sadu pravidiel, ktoré zredukujú všetky ostatné funkčné hodnoty na "základný prípad" 

## Rekurzia v matematike

Rekurzívna definícia môže vyzerať napríklad takto: 

Ak S je konečná množina, tak existuje rekurzívny algoritmus na získanie všetkých podmnožín S. Množina podmnožín sa označuje P(S)a je určená vzťahom 

\mathcal{F}(e, T) = \{X \cup \{e\}| X \in T \}, kde e \in Sa T=S\setminus\{e\}(teda T je doplnok e k S).  

Ďalšou známou postupnosťou využívajúcou rekurziu je Fibonacciho postupnosť.

## Rekurzia v programovaní
V informatike rekurzívna funkcia, volá samú seba. Musí obsahovať vetvu so základným prípadom pre časovú ohraničenosť funkcie.

Funkcia počítajúca faktoriál pomocou rekurzívneho algoritmu:
```
function faktorial(n)
  if n == 1
    return 1
  else
    return n * faktorial(n - 1)
```

## Zdroje

Kategória:Programovanie
Funkcionálne programovanie

thumb

**Funkcionálne programovanie** je založené na zápise programu v tvare výrazu. Najdôležitejšími zložkami týchto výrazov sú funkcie a ich aplikácie na argumenty. Výpočet funkcionálneho programu spočíva v postupnom zjednodušovoní výrazov až do doby keď sa už výraz zjednodušiť nedá.

Funkcionálne programovanie patrí medzi deklaratívne programovacie princípy. To znamená že 
nepopisuje *ako* sa bude problém riešiť, ale *čo* sa daným problémom bude riešiť. Medzi jeho hlavné výhody patrí odstránenie bočných efektov počas výpočtu, čo umožňuje programovú verifikáciu a kontrolu správnosti programov.

Ako základ väčšiny funkcionálnych jazykov slúži '''λ-kalkul'''. Ide o matematický formalizmus pre popis vyčíslitelných funkcí, ktorý vytvoril Alonzo Church v 30. rokoch 20. storočia. Je považovaný za „prajazyk“ funkcionálnych jazykov.

## Funkcionálne programovacie jazyky

Najstarším príkladom funkcionálneho jazyku je Lisp, aj keď ani pôvodný LISP a ani nové varianty ako Common Lisp nie sú čisté funkcionálne jazyky. Medzi ďalšie varianty Lispu patria Logo, Scheme, Dylan. Moderné príklad funkcionálnych jazykov sú Haskell a rodina jazykov ML zahŕňajúca ML, Standard ML, OCaml a F#. Ďalšie funkcionálne jazyky sú Erlang, Clean, Miranda, matematické jazyky ako Maple, Mathematica a mnoho ďalších.

Aj niektoré imperatívne programovacie jazyky, ako napríklad Python, Ruby, Tcl alebo Perl, sa dajú použiť na funkcionálne programovanie, pretože obsahujú funkcie vyššieho rádu, abstrakcie a podobne.

Pozrite aj kategóriu so zoznamom funkcionálnych jazykov.
Nová Kaledónia

thumb|Poloha

thumb|Vlajka

**Nová Kaledónia** (po francúzsky: *Nouvelle-Calédonie*) staršie **Zámorské teritórium Novej Kaledónie a závislých území** je zámorská správna korporácia sui generis Francúzska v Tichom oceáne. 

Má rozlohu  (z toho rovnomenný hlavný ostrov ) a počet obyvateľov 230 789 (2004). Správne stredisko: Nouméa. Jazyky: francúzsky, melanézsky a polynézske nárečia. Vo vierovyznaní prevláda rímskokatolícka (60 %) a protestantské (30 %) denominácie.

40% obyvateľstva tvoria pôvodní obyvatelia Kanakovia, tretinu Európania, z väčšej časti narodení na ostrove, ostatní pochádzajú z iných oblastí Pacifiku alebo sú zmiešaného pôvodu.

K zámorskému územiu patria aj: 
* ostrov Nová Kaledónia
* Île des Pins (doslova: Borovicový ostrov)
* ostrovy Loyauté, najmä Ouvéa, Lifou a Maré
* útesy Bellone
* skupina ostrovov okolo ostrova Huon
* Chesterfieldove ostrovy

## Dejiny
Pôvodné obyvateľstvo ostrovov tvorili Melanézania. Ostrov Nová Kaledónia objavil v roku 1774 James Cook a v roku 1853 ho anektovalo Francúzsko. Od roku 1946 do roku 1999 bola Nová Kaledónia zámorským územím (TOM) Francúzska, odvtedy je zámorskou správnou korporáciou sui generis.

V 80. rokoch 20. storočia bolo na ostrove násilie v sporoch Kankmi a Európanmi o nezávislosti ostrova.

Dvoma zmluvami (1988 a 1998) získala značnú vnútornú autonómiu s možnosťou vyhlásenia nezávislosti uzákonenou francúzskym Národným zhromaždením. V roku 2018 sa konalo referendum o nezávislosti, v ktorom sa však väčšina vyslovila proti nezávislosti Novej Kaledónie.

V referende v októbri 2020 obyvatelia znovu odmietli nezávislosť od Francúzska: 53,26% hlasovalo proti pri účasti 85,6%. V predošlom referende proti nezávislosti hlasovalo 56,7% hlasujúcich.

## Ekonomika
Ťažba niklovej rudy a poľnohospodárstvo (káva, kopra, hovädzí dobytok, obilie a zelenina) sú hlavné odvetvia. Hlavní obchodní partneri: Francúzsko, Japonsko a USA.

## Referencie

## Iné projekty


Kategória:Ostrovy Tichého oceánu
Kategória:Krajiny Austrálie a Oceánie
Kategória:Zámorské územia Francúzska
Kategória:Zvláštne územia EÚ
Komorské ostrovy

right|thumb|Komory
right|thumb|Poloha

**Komorské ostrovy** sú súostrovie v Mozambickom prielive v Indickom oceáne.  Mayotte je zámorskou správnou korporáciou Francúzska a zvyšok súostrovia tvorí štát Komory. Komorské ostrovy boli do jej vzniku (6. júla 1975) súčasťou Francúzska.Komorské ostrovy majú rozlohu 2 034 km².Této ostrovy tvoria ostrovy:Njazidja,Nzuwani,Mwali a Mayotte ktorý je najľudnatejší ostrov.Priemerné letné teploty sú tu viac ako 25°c.Počet obyvateľov je 795 600.Hlavné mesto je mesto Moromi.

## Referencie
* Information Please Almanac, Houghton Mifflin Company, Boston & New York, 1997

## Iné projekty

Kategória:Ostrovy Indického oceánu
Komeniológia

**Komeniológia** je systematický výskum prínosu J. A. Komenského do svetovej kultúry, vedecké skúmanie života, činnosti, diela a pôsobenia J. A. Komenského.

## Zdroj
* 

Kategória:Veda
Kategória:Pedagogika
Kategória:Jan Amos Komenský
Nový Amsterdam

**Nový Amsterdam** môže byť:
*francúzsky ostrov v Indickom oceáne, pozri Nový Amsterdam (ostrov)
*starý názov New Yorku, pozri New York (mesto)
Tajch (Nová Baňa)

**Tajch** (z nemeckého *Teich*) je umelá vodná nádrž v katastrálnom území Novej Bane, asi  SV od Námestia slobody. 

Pôvodne bola vybudovaná pre banské účely. Od roku 1965 je prístupná pre rekreačné účely. Pôvodná hrádza bola zničená záplavami na sklonku šesťdesiatych rokov 20. storočia. Novobanský Tajch nie je prepojený so štiavnickými tajchmi a nikdy netvoril súčasť ich sústavy. Je odvodňovaný do Kýzového (Novobanského) potoka v povodí Hrona. V súčasnosti sa opravuje a čistí. Je lákavou turistickou atrakciou, ľudia chodia na toto miesto hľadať perly.

Kategória:Vodné diela na Slovensku
Kategória:Povodie Hrona
Kategória:Nová Baňa
Kategória:Geografia okresu Žarnovica
Chuj (jazyk)

**Chuj** (vyslov [čúch], , písané aj *chuh*, *czuj*, *chuje*, *chuhe*) je jazyk patriaci do chujskej (=čuchskej) vetvy patriacej do  kanjobalsko-chujskej vetvy (t.j. kanjobalskej vetvy v širšom zmysle) mayských jazykov . Hovorí sa ním v provincii Huehuetenango v Guatemale a v Mexiku.

## Chuj a ISO
ISO do roku 2008 uvádzala namiesto jedného jazyka chuj nasledujúce dva samostatné jazyky (ktoré sa inak štandardne považujú za dialekty):
* chuj zo San Sebastián Coatán (), počet hovoriacich: 19&nbsp;500, ISO 639-3 kód `cac`
* chuj zo San Mateo Ixtatán (), počet hovoriacich: 22&nbsp;500 v Guatemale, 9&nbsp;500 v Mexiku, ISO 639-3 kód `cnm`
Na naliehanie odborníkov bolo toto delenie od roku 2009 zrušené a uvádza sa už len jeden jazyk chuj s kódom cac. 

## Zápis jazyka
Na zápis jazyka chuj sa používa modifikované latinské písmo :

Písmeno h sa používa v slovách začínajúcich na samohlásku, aby sa tým odlíšili o slov, ktoré začínajú na ráz.

## Zdroje

## Externé odkazy
* San Sebastián Coatán Chuj v Language Museum
* Comunidad Lingüística Chuj (es)

Kategória:Mayské jazyky
Kategória:Jazyky v Guatemale
Kategória:Jazyky v Mexiku
Cievne zásobenie hlavy a krku

**Cievne zásobenie hlavy a krku** môžeme rozdeliť na 2 veľké skupiny:

* Tepny krku a hlavy
* Žily krku a hlavy
Tajch

**Tajch** (z ) môže byť:
* všeobecne (sčasti nárečovo):
** vodná nádrž
** jazero
** rybník, pozri rybník (vodná plocha)
** vodná nádrž utvorená hrádzou; vodná nádrž s hrádzou, pozri vodná nádrž a hrádza (stavba)
** umelá vodná nádrž vybudovaná na účely banskej činnosti (v užšom zmysle len v okolí Banskej Štiavnice), pozri tajch (stredné Slovensko)
* banská vodná nádrž v Novej Bani, pozri Tajch (Nová Baňa)
* rybník v obci Šindelová v Česku, pozri Tajch (Šindelová)

## Poznámky


## Referencie
Trachea

**Trachea** môže byť:
*v anatómii: priedušnica
*v botanike: cieva drevnej časti rastliny rozvádzajúca vodu a živiny, pozri trachea (botanika)
Tepny krku a hlavy

**Tepny krku a hlavy** (lat. *arteriae colli et capitis*)

thumb|350px|Tepny krku.

## Spoločná krčnica - ''arteria carotis communis'' (skr. ACC)
Spoločná krčnica je párová tepna, začínajúca v hrudnej dutine. Pravá ACC je vetvou plecovohlavového kmeňa (lat. *truncus brachiocephalicus*), ľavá ACC priamou vetvou oblúka srdcovnice (lat. *arcus aortae*). Ľavá ACC je z tohto dôvodu o niekoľko centimetrov dlhšia.

Spoločná krčná tepna sa ťahá z hrudnej dutiny do oblasti krku a prechádza cez horný hrudný otvor (lat. *apertura thoracis superior*). Na krku vedie po predných plochách priečnych výbežkov krčných stavcov (lat. *processus transversus costae*) a po svaloch, ktoré ich pokrývajú, nabok od pažeráka (lat. *oesophagus*) a priedušnice (lat.*trachea*). V tomto priebehu je krytá svalom kývača hlavy (lat. *musculus sternocleidomastoideus*) a strednou krčnou pokrývkou, do ktorej je zavzatý kľúčnojazylkový sval (lat. *musculus omohyoideus*). Pri ACC bližšie k povrchu kože je uložená vnútorná hrdlová žila (lat. *vena jugularis interna*) a viac vzadu - v žliabku vytvorenom týmito cievami - prebieha X. hlavový nerv - blúdivý nerv (lat. *nervus vagus*).

Spoločná krčná tepna nemá v celom svojom priebehu žiadne vetvy a vo výške horného okraja štítnej žľazy sa delí na vonkajšiu krčnicu (lat. *arteria carotis externa*) a vnútornú krčnicu (lat. *arteria carotis interna*). V mieste rozdelenia je drobné teliesko - krčnicové klbko (*glomus caroticum* / *paraganglion caroticum*), ktoré slúži ako chemoreceptor vnútorného prostredia, a rozšírená časť spoločnej krčnej tepny, označovaná ako krčnicová zátoka (*bulbus* alebo *sinus caroticus*).

### Vonkajšia krčnica - arteria carotis externa (skr.ACE)
Vonkajšia krčnica smeruje najskôr nahor a dopredu, spočiatku prebieha vnútorne (mediálne), no neskôr hlavne navonok (laterálne) od vnútornej krčnice (lat. *arteria carotis interna*, skr. ACI). Spočiatku je tepna uložená tesne pod povrchom, prekrytá iba platyzmou (lat. *musculus platysma*) a povrchovou krčnou pokrývkou (lat. *fascia colli superficialis*). V ďalšom priebehu sa ukladá za zadné bruško dvojbruchého svalu (lat. *musculus digastricus*) a za násadcovojazylkový sval (lat. *musculus stylohyoideus*). Ešte vyššie prebieha vonkašia krčná tepna v zasánkovovej jame (lat. *fossa retromandibularis*), kde je obklopená lalôčikmi príušnej (slinnej) žľazy (lat. *glandula parotis*). Vo výške krčka sánky (lat. *collum mandibulae*) sa delí na svoje dve koncové vetvy: čeľustnú tepnu (lat.*arteria maxillaris*) a na spánkovú tepnu povrchovú  (lat. *arteria temporalis superficialis*).

ACE vydáva množstvo vetiev, ktoré delíme podľa ich topografického usporiadania do 4.skupín: prednú, strednú, zadnú a koncovú.

Kategória:Tepny
Obdĺžnik

thumb|obdĺžnik s uhlopriečkami

**Obdĺžnik** je druh mnohouholníka so štyrmi stranami – štvoruholník, pričom každé dve susedné strany obdĺžnika zvierajú navzájom pravý uhol. Dve a dve protiľahlé strany obdĺžnika sú rovnobežné a rovnako dlhé. Špeciálnym prípadom obdĺžnika je štvorec so štyrmi rovnako dlhými stranami. 

## Matematické vzťahy
Nech má obdĺžnik strany s dĺžkami „a“ a „b“. Potom platí:

## Vlastnosti
* Vzájomne protiľahlé strany sú rovnobežné a majú zhodnú dĺžku.
* Uhlopriečky obdĺžnika sa navzájom delia na polovicu a sú rovnako dlhé.
* Obdĺžnik má opísanú kružnicu so stredom v priesečníku uhlopriečok a polomerom rovným polovici dĺžky uhlopriečky.
*  Obdĺžnik obecne nemá vpísanú kružnicu. Výnimkou je len špeciálny prípad obdĺžnika – štvorec.
* Obdĺžnik je stredovo súmerný podľa priesečníku uhlopriečok.
* Obdĺžnik je v obecnom prípade osovo súmerný podľa dvoch osi. Osami súmernosti sú rovnobežky so stranami prechádzajúcimi priesečníkom uhlopriečok. Špeciálny prípadom obdĺžnika je štvorec, ktorý je osovo súmerný podľa štyroch osi, a ďalšími dvoma osami sú jeho uhlopriečky.

## Externé odkazy
* Obdĺžnik

## Zdroj
* 

## Iné projekty

Kategória:Mnohouholníky
Lekárstvo

**Lekárstvo** môže byť:
* medicína, lekárska veda a jej jednotlivé odbory (napr. súdne lekárstvo, zubné lekárstvo), pozri medicína a lekárska veda
* povolanie lekára, pozri lekár
* súhrn poznatkov a liečebných postupov vychádzajúcich zo znalosti prírody a prírodných zdrojov, synonymum: liečiteľstvo (napr. staroveké liečiteľstvo, ľudové liečiteľstvo), pozri liečiteľstvo

## Pozri aj
* veterinárna medicína (veterinárne lekárstvo)
* zdravotníctvo

## Referencie
Camillo Walzel

**Camillo Walzel** (* 11. február 1829, Magdeburg, Nemecko – † 17. marec 1895, Viedeň, Rakúsko), známejší pod pseudonymom „**F Zell**“, pričom nie je jednoznačné, či písmeno „F“ je skratkou pre meno „Franz“, alebo „Friedrich“, bol rakúsky operetný libretista. V rokoch 1884 – 1889 bol tiež umeleckým riaditeľom v Theater an der Wien.

V spolupráci s Richardom Genée napísal 38 libriet pre viacerých skladateľov, napr. *[[Noc v Benátkach]]* (*Eine Nacht in Venedig*) pre Straussa, *[[Boccaccio|Boccaccia]]* pre Suppého, *[[Žobravý študent|Žobravého študenta]]* (*Ein Bettelstudent*) či *[[Gasparone]]ho* pre Millöckera, *Die Carbonari* pre Zellera, *Ein Deutschmeister* pre Ziehrera a podobne. Okrem toho napísal vyše 20 prekladov francúzskych, či anglických operiet. Zell ani Genée neboli síce žiadni literárni géniovia, ale ich schopnosť spolupráce s hudobnými skladateľmi ako aj zohľadnenie ich požiadaviek a štýlu hudby značne dopomohli ku vzniku a následnému svetovému úspechu viedenskej operety.

## Iné projekty

## Externé odkazy
* Camillo Walzel

Kategória:Libretisti
Kategória:Osobnosti z Magdeburgu
Misijná spoločnosť svätého Vincenta de Paul

**Misijná spoločnosť sv. Vincenta de Paul** (lat. *Congregatio Missionis* - CM) je združenie kňazov, ktorí sa riadia rehoľnými pravidlami. Známi sú tiež pod menom **lazaristi** alebo **vincentíni**.

Rehoľu založil svätý Vincent de Paul v roku 1625, schválená bola pápežom Urbanom VIII. roku 1632. Okrem pastorácie sa lazaristi venujú charitatívnej činnosti, výchove kňazov, konajú misie, vedú duchovné cvičenia, starajú sa o starých, o chorých ľudí, siroty a osoby postihnuté mravným úpadkom. Meno „*lazaristi*“ dostali členovia združenia podľa opátstva sv. Lazára v Paríži, kde mali prvý dom.

## Pôsobenie na Slovensku
Na Slovensko prišla *Misijná spoločnosť sv. Vincenta de Paul* v roku 1918, v roku 1942 bola zriadená *slovenská viceprovincia*, no po vojne ich komunistický režim umlčal. V roku 1990 vznikla samostatná *slovenská provincia*.

Domy slovenskej provincie sú v týchto lokalitách:
* Banská Bystrica, Slovensko
* Bijacovce, Slovensko
* Bratislava-Ružinov, Slovensko
* Dobruška, Česko
* Loštice, Česko
* Sangrelaya, Honduras
*Holýšov, Česko
*Lučenec-Rúbanisko, Slovensko

## Referencie


## Externé odkazy
* Misijná spoločnosť sv. Vincenta de Paul

Kategória:Duchovné rády
Kategória:Mužské rehoľné rády a združenia
Levitácia

**Levitácia** (slov. *vznášanie sa*) je vznášanie sa. 

Rozlišuje sa vedecky podložená a nepodložená levitácia:
***podložená**: napr. magnetická levitácia (využívaná vlakom typu Maglev), ...
***nepodložená**: levitácia svätcov, médií, psychicky nadaných ľudí, prípadne predmetov (telekinéza, poltergeist, ...)

Levitácia sa údajne vyskytla u niektorých svätcov, keď boli v stave vytrženia. Známy je napríklad František z Assisi.

## Iné projekty
 

Kategória:Parapsychológia
Ludwig Moser

**Ludwig Löwi Moser** (* 18. jún 1833, Karlove Vary – † 27. september 1916) bol český podnikateľ a zakladateľ slávnej českej sklárne Moser.

Narodil sa v Karlovych Varoch (vtedy Karlsbad) v rodine krajčírskeho majstra. Matka Henriette Moser sa za slobodna volala Becher, ale príbuzenský vzťah medzi ňou a Janom Becherom, zakladateľom známej likérky, sa nedá z historických prameňov doložiť. Rodina žila najprv v Hroznětíne na Karlovarsku, ale koncom tridsiatych rokov sa presťahovala do Karlových Varov. 

V roku 1847 nastúpil na tri roky ako učeň k Andreasovi Mattonimu, ktorý bol jedným z najlepších brusičov skla v tamojšom kraji. Mattoni bol priekopníkom nového spôsobu konečnej úpravy skla, ktorý spočíval v tom, že kvalitný čistý leštený výrobok dotváral brúsením a rytím. Tento spôsob úpravy skla sa v 50. rokoch 19. storočia stal najviac používaným.   

## Referencie


## Externé odkazy
* Rodina Moser

Kategória:Českí podnikatelia
Congregatio Jesu

náhľad|Sestra Bernadeta CJ pri práci v Exercičnom dome v Piešťanoch. 2002
**Congregatio Jesu** (skratka **CJ**), pred rokom 2003 **Inštitút preblahoslavenej Panny Márie** (*Institutum Beatae Mariae Virginis*, skratka **IBMV**), ľudovo **anglické panny**, je ženská rehoľná spoločnosť, ktorú založila Angličanka Mary Wardová v Nizozemsku (dnešné Holandsko), v meste Saint-Omer v roku 1609. Meno dostali od ľudí, ktorí ju aj jej spoločníčky jednoducho nazývali „anglické panny“. Tento názov sa prijal aj na pomenovanie rádu. Spolu so sestrami z Loretta (tieto sestry zatiaľ na Slovensku nepôsobia) tvoria jedno rehoľné spoločenstvo.

Vo svojej dobe sa rehoľa chápala ako príliš „novátorská“. Spiritualita, ktorú Mary Wardová prijala od jezuitov, spájala kontempláciu s rôznorodou apoštolskou činnosťou, ktorá bola v dobovom kontexte pre ženy netypická (vzdelávanie dievčat, katechéza, príprava k sviatostiam, pôsobenie v tajnej misii v Anglicku). Preto sa šírilo nepochopenie voči účinkovaniu žien, ktoré sa zriekli klauzúry až nakoniec pápež Urban VIII. v roku 1631 Inštitút Márie Wardovej rozpustil. Na pápežské uznanie si inštitút počkal až do 18. storočia kde prijali názov spoločnosti IBMV. Konštitúcie prevzali od sv. Ignáca z Loyoly v skrátenej verzii. A v júni 2003 sa naplnilo prianie Márie Wardovej: mať v názve meno Ježiš. Na Slovensko prišli v roku 1882.

;Provinciálne predstavené na Slovensku
* Sr. Margitta Absolonová
* Sr. Antoneta Magdolenová 
* Sr. Ida Viznerová 
* sr. Lucia Pipková CJ (po komunizme)
* sr. Helena Bugošová CJ
* sr. Júlia Milčová CJ
* sr. Helena Bugošová CJ
* sr. Agnesa Jenčíková CJ (súčasnosť)

;Domy CJ na Slovensku (od 1. 9. 2007)
* Banská Bystrica
* Bardejov
* **[[Bratislava]]** - provincialát a niekoľko rehoľných komunít
* Jarovnice
* Košice 
* Považská Bystrica
* Prešov - noviciát, dom sv. Jozefa, výrobňa hostií
* Ružomberok - študentský dom
* Stará Ľubovňa
* Zborov

;Domy v zahraničí, kde pracujú slovenské sestry CJ
* Česko - Štěkeň, Praha
* Rusko - Novočerkassk, Sibír (Ťumeň, Kujbyšev)
* Ukrajina - Kyjev, Užhorod, Seredne
* Taliansko - Rím
* Rakúsko - Viedeň
* Nemecko - Mníchov

## Externé odkazy
* oficiálna stránka CJ 

Kategória:Duchovné rády
Kategória:Ženské rehoľné rády a združenia
Templin

thumb|Budova radnice
**Templin** je mesto v nemeckej spolkovej krajine Brandenbursko s počtom obyvateľov 17 535 (2004). Jeho zemepisná poloha je 53°07' N 13°30' E a nadmorská výška .

Mesto bolo prvý raz spomenuté v toku 1270 („Templyn“).

## Osobnosti
* Walter Ulbricht (1893 – 1973), nemecký komunistický politik
* Angela Merkelová (* 1954), spolková kancelárka
* Manfred Kokot (* 1948), nemecký atlét

## Partnerské mestá
* Bad Lippspringe, Nemecko
* Połczyn-Zdrój, Poľsko


Kategória:Mestá v Brandenbursku
Charles Greeley Abbot

**Charles Greeley Abbot** (* 31. máj 1872, Wilton New Hampshire† 17. december 1973, Maryland, Maryland) bol americký astrofyzik, člen Národnej AV a v rokoch 1906-1944 riaditeľ observatória vo Washingtone (Smithsonian Astrophysical Observatory). Ako prvý zmeral slnečnú konštantu. Prístrojmi vlastnej konštrukcie skúmal infračervenú časť slnečného spektra. Významné bolo najmä jeho dielo o Slnku *The Sun* (1907).

Je po ňom pomenovaný kráter Abbot na Mesiaci; zaujímavosťou je, že sa tak stalo ešte za jeho života.

## Referencie
**[[Encyklopédia astronómie]]*, Obzor, 1987
*National Academy of Sciences biography
* 

Kategória:Astrofyzici USA
Kategória:Členovia American Philosophical Society
Kategória:Storoční ľudia
Kategória:Osobnosti z New Hampshiru
ISO 639-3

**ISO 639-3** je medzinárodná norma pre trojpísmenové kódy jazykov. Ide o pokračovanie existujúcich noriem ISO 639-1 a ISO 639-2 a rozširuje ich o množstvo kódov živých jazykov, historických variantov, umelých jazykov a mŕtvych jazykov.

## Externé odkazy
* Registračná autorita SIL
** tabuľka kódov

Kategória:ISO štandardy
Jarok

**Jarok** môže byť:

* málo vodnatý a krátky vodný tok, pozri jarok (vodný tok)
* obec v okrese Nitra, pozri Jarok (okres Nitra)
* časť mesta Želiezovce, pozri Jarok (Želiezovce)
* prítok Ondavy ústiaci pri obci Cigla, pozri Jarok (prítok Ondavy)
Mary Wardová

**Mary Wardová** (* 23. január 1585, Ripon, Anglicko – † 30. január 1645, Heworth) bola zakladateľka spoločnosti Congregatio Jesu, ľudovo nazvané *anglické panny*.

Vyrastala uprostred prenasledovania anglických katolíkov.
V roku 1606 vstúpila do kláštora klarisiek v St. Omeri vo Flandersku (dnešné Holandsko), ale čoskoro odišla a založila vlastný kláštor pre Angličanky. Neskôr ho zanechala a odišla do Anglicka spozávať ďalej svoju „cestu“. 

Po odchode z Anglicka spolu s niekoľkými spoločníčkami založila novú rehoľu v St. Omer. Myšlienkou jej spoločnenstva je byť v spojení s Bohom, slobodné pre službu ľuďom a otvorené pre ťažkosti svojej doby. Konštitúcie prebrala od sv. Ignáca z Loyoly, zakladateľa Spoločnosti Ježišovej.

Spolu s činnosťou anglických panien ktorá sa rozšírovala, vznikal aj odpor voči jej dielu, lebo novozaložená rehoľa sa javila príliš „moderná“ na svoju dobu (*zrieknutie sa klauzúry, apoštolské účinkovanie žien*…). Pápež Urban VIII. v roku 1631 jej inštitút rozpustil. Ju samotnú zatkli ako domnelú kacírku a 9 týždňov väznili v Mníchove v Angerskom kláštore. Rímsky inkvizičný súd nakoniec jej prípad ukončil s ospravedlnením, ale inštitút neobnovil.

Zomrela 30. januára 1645 vo svojej vlasti v nádeji, že „Boh má na všetko svoj čas“.

Pápežské uznanie spoločnosti získali v 18. storočí pod názvom *Institut Beatae Mariae Virginis*. V roku 2003 sa inštitút premenoval na *Congregatio Jesu*.

## Iné projekty

Kategória:Rehoľníčky
Kategória:Zakladatelia rádov
Kategória:Ctihodní v katolíckej cirkvi
Greenpeace

**Greenpeace** je medzinárodná nezisková organizácia na ochranu životného prostredia založená v kanadskom meste Vancouver v roku 1971.

## Greenpeace vo svete
Greenpeace je známe vedením nenásilných kampaní za zastavenie vzdušných a podzemných jadrových pokusov a ukončenie lovu na veľryby. V posledných rokoch sa organizácia zameriava aj na iné témy ochrany životného prostredia ako globálne otepľovanie, genetické inžinierstvo, toxické látky a rad iných. Greenpeace  národné a regionálne odbočky v 41 krajinách na celom svete, ktoré sú prepojené cez v Amsterdame sidliacu Greenpeace International. Organizácia dostáva finančné prostriedky od odhadovane 2,8 milióna darcov a z charitných fondov. Aby si však zachovala úplnú nezávislosť, neprijíma dary od podnikov či vládnych inštitúcií.

## Greenpeace Slovensko
Greenpeace Slovensko má kanceláriu v Bratislave, lokálne skupinky aktivistov sú v ostatných väčších mestách. Momentálne pôsobí v Greenpeace Slovensko asi 400 dobrovoľníkov.

Od roku 2004 slovenský Greenpeace rieši problém starých záťaží, lebo štátu trvá vysporiadať sa s problémom už dve desaťročia a v právnom poriadku nie je komplexne upravený. Greenpeace sa usiluje o prípravu zákona o environmentálnych záťažiach.

Niekoľko rokov rieši Greenpeace tiež prípad dopadov prípadnej ťažby uránu na životné prostredie. Ťažbu na Slovensku chystá kanadská firma Tournigan, a to v bezprostrednej blízkosti Košíc v rekreačnej lokalite Jahodná.

## Lode Greenpeace
* ''MV Rainbow Warrior''
* ''MV Arctic Sunrise''
* ''MV Esperanza''
* *MV Sirius*
* Argus   
* *Beluga II*

## Referencie


## Iné projekty
 

## Externé odkazy
* Greenpeace International 
* Greenpeace Slovensko


Kategória:Medzinárodné organizácie
Kategória:Environmentálne organizácie

Kategória:Organizácie založené v 1971
Antonio Abetti

**Antonio Abetti** (* 19. jún 1846, Šempeter pri Gorici, Slovinsko – † 20. február 1928, Florencia) bol taliansky astronóm.

## Životopis
Vyštudoval matematiku a inžinierstvo na Padovskej univerzite. V roku 1879 sa oženil s Giovannou Colbachini. Mali dvoch synov, Giorgio sa tiež stal astronóm.

Zaoberal a pozičnou astronómiou. V roku 1874 sa zúčastnil na expedícii Pietra Tacchiniho na pozorovanie prechode Venuše so spektroskopom. Neskôr sa stal riaditeľom Arcetri Astrophysical Observatory a profesorom na Univerzite vo Florencii.  

## Ocenenia
* člen Accademia dei Lincei
* člen Royal Astronomical Society
* kráter Abetti na Mesiaci a planétka 2646 Abetti sú pomenované po ňom a jeho synovi.

## Referencie

## Externé odkazy
*Biografia 
* Dielov v Astrophysics Data System
* A. Abetti v Astrophysics Data System

## Zdroj

Kategória:Talianski astronómovia
Kategória:Absolventi Padovskej univerzity
Adam Abrahám

**Adam Abrahám** (* 19. január 1901 – † 12. jún 1986) bol slovenský amatérsky astronóm, spoluzakladateľ hvezdárne v Leviciach.

Kategória:Narodenia v 1901
Kategória:Úmrtia v 1986
Kategória:Slovenskí astronómovia
Walter Sydney Adams

**Walter Sydney Adams** (* 20. december 1876, Kessab, Turecko – † 11. máj 1956, Pasadena, Kalifornia, USA) bol americký astronóm. Študoval spektrá hviezd, planét a medzihviezdnej hmoty. Je objaviteľom metódy určovania vzdialeností hviezd od planéty Zem na základe merania ich spektrálnych čiar.

## Životopis
Bol riaditeľom observatória na hore Mount Wilson (1923-1946). Je známy predovšetkým svojim skúmaním spektrálnej charakteristiky hviezd: napríklad sa mu podarilo dokázať, že Síriov sprievodca je biely trpaslík; spolu s Theodore Dunhamom objavil vysokú koncentráciu oxidu uhličitého v atmosfére Venuše.

## Referencie

## Zdroje

* 

Kategória:Astronómovia USA
Kategória:Zahraniční členovia Kráľovskej spoločnosti
Kategória:Osobnosti z Pasadeny (Kalifornia)
John Couch Adams

**John Couch Adams** (* 5. jún 1819, Laneast, Spojené kráľovstvo – † 21. január 1892, Cambridge) bol britský matematik a astronóm. 

Zaoberal sa pohybom nebeských telies, konkrétne napr. pohybom Mesiaca. Nezávisle od francúzskeho astronóma Le Verriera matematicky predpovedal existenciu neznámej planéty za obežnou dráhou Urána. Takisto sa zaoberal meteorickým rojom Leoníd a geomagnetizmom. Od roku 1859 pôsobil ako profesor astronómie a geometrie na Cambridgeskej univerzite. V roku 1861 sa stal riaditeľom observatória v Cambridge. Je po ňom pomenovaný mesačný kráter, planétka 1996 Adams a vonkajší prstenec Neptúna.

## Iné projekty

## Zdroje

* *[[Encyklopédia astronómie]]*. Osveta, 1987.
* *[[Encyclopaedia Britannica]]*. 11. edícia, 1910 – 11
* 
* 

Kategória:Anglickí astronómovia
Kategória:Anglickí matematici
Kategória:Členovia Kráľovskej spoločnosti
Kategória:Členovia Kráľovskej švédskej akadémie vied
Kategória:Korešpondenční členovia Francúzskej akadémie vied
Kategória:Korešpondenční členovia Ruskej akadémie vied
Kategória:Vyučujúci na University of Cambridge
George Biddell Airy

Sir **George Biddell Airy** (* 27. júl 1801, Alnwick, Spojené kráľovstvo – † 2. január 1892, Greenwich) bol britský fyzik a kráľovský astronóm, ktorý zreorganizoval Royal Observatory, Greenwich a doplnil ho novými prístrojmi, okrem iných aj pasážnikom na určovanie presného okamihu prechodu hviezd cez nultý poludník. Je po ňom pomenovaný kráter na Marse, v ktorom sa nachádza menší kráter, ktorým prechádza nultý poludník Marsu.

## Referencie

## Iné projekty

Kategória:Anglickí astronómovia
Kategória:Kráľovskí astronómovia
Kategória:Prezidenti Kráľovskej spoločnosti
Kategória:Členovia Kráľovskej švédskej akadémie vied
Kategória:Držitelia Radu Pour le Mérite
Kategória:Absolventi University of Cambridge
Kôprovský potok

**Kôprovsky potok** (, , ) je zdrojnica rieky Belej. Odvodňuje Kôprovú dolinu vo Vysokých Tatrách.

Je to horská bystrina, ktorá oddeľuje Západné Tatry (časť Liptovské kopy) na pravom brehu a Východné Tatry (časť Vysoké Tatry) na ľavom brehu. Spolu s Tichým potokom je zdrojnicou Belej a má dĺžku 14 km. Kôprovský potok je niekedy nesprávne označovaný ako Kôprový potok. Kôprovský potok je typom vodného toku vysokohorskej oblasti, má prechodný snehový typ režimu odtoku s nadpriemerným odtokom v apríli až júli (maximum v máji až júni) a s minimom v januári až februári.

## Opis toku
Vzniká sútokom dvoch hlavných zdrojníc, Hlinského potoka, ktorý odvodňuje Hlinskú dolinu a pramení pod sedlom Vyšným Kôprovským sedlom () a Temnosmrečinského potoka vytekajúceho z Temnosmrečinskej doliny, v nadmorskej výške . 

Dlhší Hlinský potok preteká severozápadným smerom Hlinskou dolinou a zľava priberá prítok spod Hrubého vrchu. Kratší Temnosmrečinský potok vyteká z Vyšného Temnosmrečinského plesa v nadmorskej výške , tečie na severozápad a následne vteká do Nižného Temnosmrečinského plesa. Z neho vyteká v nadmorskej výške , vytvára Vajanského vodopád a preteká pásmom kosodreviny. Pritom sa oblúkom stáča na juhozápad a pokračuje k sútoku s Hlinským potokom. 

Od ich sútoku preteká Kôprovský potok zalesneným územím najprv na západ, následne sa stáča na juhozápad a preteká širokou Kôprovou dolinou, kde postupne priberá mnohé prítoky: Vyšná Závrať (sprava), Závrať (sprava, ), prítok spod Sedla pod Krížnou, Nefcerský potok (zľava) a rozširuje svoje koryto.

Pokračuje priberajúc ďalšie prítoky, najdlhším je ľavostranný prítok zo Škaredého žľabu, bystrina sa postupne stáča na západ a tesne pred sútokom tečie na krátkom úseku na severozápad. 

Pri osade Tichá sa spája () s vodami sprava pritekajúceho Tichého potoka a ďalej tečú spoločne ako Belá.

### Pravostranné prítoky
* potok pretekajúci Kobylou dolinou
* Garajov potok
* Turkov potok
* potok zo severovýchodného svahu Krížnej ()
* potok z juhozápadného svahu Krížnej

### Ľavostranné prítoky
* potok zo severného svahu Hrubého vrchu ()
* Nefcerský potok
* potok z dolinky Kotlina
* potok zo Škaredého žľabu
* štyri krátke prítoky zo severných a západných svahov Grúnika ()

## Pôvod názvu
Názov potoka vznikol pravdepodobne z názvu Kôprovskej doliny, ktorá ho získala z hojného výskytu kôprovníčka bezobalného (*Mutellina purpurea*).

## Splavnosť
V súčasnosti nie je splavný kvôli zahataniu kmeňmi a konármi stromov spadnutých počas víchrice v decembri 2004. Za VV je splavný od cestného mosta po sútok s Tichým potokom (extrémne ťažké, zablokované koryto - WV IV+ - V).

## Iné projekty

## Referencie

Kategória:Potoky na Slovensku
Kategória:Vodné toky v Západných Tatrách
Kategória:Vodné toky vo Vysokých Tatrách
Kategória:Povodie Váhu
Kategória:Okres Poprad
Kategória:Vodné toky v okrese Poprad
Ramon Llull

Svätý **Ramon Llull**, **Raimundus Lullus** alebo **Raimond Lull**, (* 1232, Palma de Mallorca, Španielsko – † 29. jún 1315, Palma de Mallorca) bol katalánsky básnik, mystik, filozof, alchymista a františkánsky terciár, ktorý pôsobil ako misionár medzi moslimami.

Vo svojej *Ars magna* (tzv. llullovskom umení) sa pokúsil reprezentovať najvyššie vecné a metodické pojmy pomocou umelých symbolov (písmen, figúr a pod.) a veril, že tým sa mu podarí z nich odvodiť všetky ostatné pravdy a názorne reprezentovať ich súvislosti.

Činnosť Llullovho „stroja pravdy“ spočívala v mechanickom otáčaní koncentrickych kruhov. Na každom kruhu bolo napísaných 9 všeobecnych pojmov, vyjadrených výrazmi „nebo“, „boh“, „človek“, „cnosť“, „pravda“ atď., ktoré podla Llullovho názoru zahrnovali celú oblasť poznania. Pri otáčaní kruhov vychádzali rozličné kombinácie týchto pojmov, ktoré Llull pokladal za nové pravdy. Takýmto spôsobom chcel dokázať všetky pravdy kresťanstva. Na túto ideu nadviazal Leibniz v projekte svojej univerzálnej charakteristiky: Llullov pokus vytvoriť logický stroj obsahuje racionálnu myšlienku formalizácie logickych operácií, čím sa zaradil do dejín vzniku matematickej logiky.

Llull študoval a prednášal v Paríži. Bol predstaviteľom stredovekého realizmu, ktorý uňho prechádzal do panlogizmu.

Llull dokazoval možnosť úplného splynutia filozofie s teológiou.

## Uctievanie
Katolícka cirkev si podľa Rímskeho martyrológia z roku 2004 pripomína tohto blahoslaveného 29. júna.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* Lullove spisy o volebných systémoch 
* W. Barber: ''R. Lull – a study in medieval missions''. London 1903
* S. Zwemer: ''Raymud Lull, first missionary to the Mosĺems''

## Zdroj

* 

Kategória:Stredovekí filozofi
Kategória:Španielski filozofi
Kategória:Stredovekí matematici
Kategória:Narodenia v 1232
Kategória:Úmrtia 29. júna
Kategória:Úmrtia v 1315
Kategória:Katalánski spisovatelia
Kategória:Katolícki svätci majúci sviatok 29. júna
Diagram tried

300px|right|thumb|Hierarchia UML diagramov, zobrazená ako diagram tried

**Diagram tried** (class diagram) je typ diagramu v jazyku UML.

Diagram tried popisuje štruktúru systému zobrazením tried a vzťahov medzi nimi.

## Triedy
Každá trieda, zobrazená ako obdĺžnik so svojim názvom uvedeným vnútri, reprezentuje časti systému alebo softvéru. Trieda môže zobrazovať svoje vlastnosti, nazývané v UML atribúty pod svojim názvom. Každý atribút je zobrazený minimálne svojim menom, môžu byť pri ňom uvedené aj jeho parametre a typ návratovej hodnoty.

Trieda môže zobrazovať aj svoje metódy, v UML nazývané operácie. Každá operácia by mala byť reprezentovaná aspoň svojim menom, môžu byť pri nej uvedené aj jej parametre a typ návratovej hodnoty.

Viditeľnosť atribútov a operácií sa označuje nasledovne:
* "+": verejné (public)
* "#": chránené (protected)
* "–": súkromné (private)
* "~": balíček (package)

Trieda môže mať špecifikovaný stereotyp, ktorý definuje určité vlastnosti triedy. Stereotyp je zobrazovaný nad názvom triedy medzi "značkami" > (napr. >, >, >, >).

Interface je špeciálnym typom triedy, ktorá poskytuje iba definíciu funkcionality systému (operácií). Implementáciu zabezpečuje iná trieda.

## Vzťahy
Jazyk UML definuje nasledovné vzťahy v diagramoch tried.

### Generalizácia
Generalizácia alebo dedičnosť je vzťah medzi nadradenou a podradenou triedou. Grafickou reprezentáciou dedičnosti je trojuholník na konci nadradenej (rodičovskej) triedy.

### Asociácia
Asociácie sa zakresľujú medzi triedami, ale reprezentujú vzťahy medzi objektami. Úloha objektu vo vzťahu asociácie môže byť špecifikovaná na konci asociácie, ako aj na multiplicite (počet objektov, ktoré sa zúčastňujú asociácie).

### Agregácia, kompozícia
Agregácia i kompozícia sú zvláštnou formou asociácie.

#### Agregácia
Agregácia nastáva, keď je trieda vytvorená ako kolekcia alebo kontajner inej triedy bez silnej závislosti životného cyklu jej inštancií. Jej grafická reprezentácia je prázdny kosoštvorec na konci nadradenej triedy.

#### Kompozícia
Kompozícia je silne závislá na životnom cykle medzi objektami daných tried. Ak je zničený kontajner, je zničený aj objekt v tejto triede. Grafickou reprezentáciou kompozície je čierny kosoštvorec na konci nadradenej triedy.

### Asociačná trieda
Asociačná trieda je konštrukcia, ktorá umožňuje asociačnej väzbe mať operácie a atribúty. Grafickou reprezentáciou je trieda pripojená k asociácii prerušovanou čiarou.

## Externé odkazy
* UML Reference Card
* Object Relationships 
* Model Notation
* UML 2 Class Diagram Guidelines
* UML Class Diagram 
* UML Overview 
* Umbrello manual
* ClassDraw Manual 
* dotnetcoders.com
* javaworld.com 
* objectmentor.com
* phppatterns.com php and uml class diagrams 
* uml2php.com examples 

Kategória:UML
Kategória:UML diagramy
Diagram komponentov

**Diagram komponentov** (angl. component diagram) je typ diagramu v jazyku UML.

Diagram komponentov popisuje, ako je softvérový systém rozdelený do fyzických komponentov, ako napríklad súborov, hlavičiek, linkovaných knižníc, modulov, spustiteľných programov, balíčkov a zobrazuje závislosti medzi nimi.

Kategória:UML
Kategória:UML diagramy
Diagram nasadenia

náhľad|vpravo|Príklad diagramu nasadenia
**Diagram nasadenia** (angl. deployment diagram) je typ diagramu v jazyku UML.

Diagram nasadenia zobrazuje hardvér použitý v systémovej inštalácii a asociácie medzi týmito komponentmi. Elementy používané v diagramoch nasadenia sú uzly (zobrazené ako kocky), komponenty (zobrazené ako obdĺžniky) a asociácie.

V UML 2.0 nie sú komponenty umiestňované do uzlov. Namiesto toho sú do uzlov umiestňované artefakty a uzly. Artefakt môže byť súbor, program, knižnica alebo databáza vytvorená alebo modifikovaná v projekte. Tieto artefakty implementujú kolekcie komponentov. Vnútorné uzly znázorňujú vykonávacie prostredia skôr ako hardvér. Príklady vykonávacích prostredí zahŕňajú interpretery jazyka a operačných systémov.

Kategória:UML
Kategória:UML diagramy
Diagram balíčkov

**Diagram balíčkov** (angl. package diagram) je typ diagramu v jazyku UML.

Diagram balíčkov popisuje, ako je systém rozdelený do logických zoskupení a zobrazuje závislosti medzi týmito zoskupeniami.

Za balíček sa väčšinou považuje adresár, kvôli prehľadnému členeniu systému do logických celkov.

Balíčky sú obyčajne organizované s ohľadom na maximalizovanie vnútornej koherencie v každom balíčku a na minimalizovanie externej duplicity medzi balíčkami. Pri dodržaní týchto podmienok sú balíčky dobrými spravovacími celkami. Každý balíček môže byť priradený jednotlivcovi alebo skupine a závislosti medzi nimi indikujú potrebné poradie pri vývoji.

Kategória:UML
Kategória:UML diagramy
Harvardská architektúra

Pri Harvardskej architektúre mikropočítača (na rozdiel od Von Neumannovej) je pamäťový priestor rozdelený na:
*Pamäť inštrukcií (tu je uložený riadiaci program mikropočítača).
*Pamäť pre údaje (dáta) s ktorými program pracuje.

Kategória:Architektúra počítača
Diagram časovania

**Diagram časovania** (angl. timing diagram) v jazyku UML 2.0 je typ diagramu interakcie, ktorý sa zameriava na problematiku časovania.

Kategória:UML
Kategória:UML diagramy
Sekvenčný diagram

thumb

**Sekvenčný diagram** (angl. sequence diagram) je typ diagramu jazyka UML, ktorý zobrazuje procesy, ktoré sa vykonávajú sekvenčne. Sekvenčný diagram zobrazuje sekvencie správ, ktoré sa vymieňajú medzi úlohami, ktoré implementujú chovanie systému, usporiadané v čase. Ukazujú tok riadenia medzi mnohými objektami, ktoré sa zúčastňujú kontextu scenára.

Sekvenčný diagram v UML 1.x vpravo zobrazuje sekvenciu správ v jednoduchom reštauračnom systéme. Diagram reprezentuje zákazníka objednávajúceho si jedlo a víno, pijúceho vínom, potom konzumujúcom jedlo a nakoniec zaplatí. Čiarkované čiary zhora dolu znázorňujú časovú os, čas plynie zhora dolu. Šípky znázorňujú správy od konateľa deja ostatným objektom. Napríklad, zákazník pošle správu „platiť“ pokladníkovi. Polovičné šípky znázorňujú asynchrónne volanie metód.

Sekvenčný diagram v UML 2.0 je podobný ako v UML 1.x, pridáva však možnosť modelovania variácií k štandardnému plynutiu udalostí.

Kategória:UML
Kategória:UML diagramy
Diagram komunikácie

**Diagram komunikácie** (angl. *communication diagram*, prípadne *collaboration diagram*) je typ diagramu v jazyku UML 2.0.

Je to zjednodušená verzia *diagramu kolaborácie* alebo *diagramu spolupráce* z UML 1.x.

Diagram komunikácie modeluje interakcie medzi objektami alebo časťami v rámci sekvenčných odkazov. Diagramy spolupráce reprezentujú kombináciu informácie prevzatú z diagramu tried, sekvenčného diagramu alebo diagramu použitia a popisujú tak statickú štruktúru, ako aj dynamické správanie systému.

Diagram komunikácie a sekvenčný diagram popisujú podobné informácie a zvyčajne je možné jednoducho transformovať jeden typ na druhý.

Komunikačné diagramy však používajú voľné usporiadanie objektov a odkazov podobne ako diagram objektov. Na dodržanie poradia správ v takýchto voľne usporiadaných diagramoch musia byť správy chronologicky označené číslom a umiestnené v blízkosti odkazu správy. Čítanie takýchto diagramov vyžaduje začať od správy 1.0 a pokračovať ďalšími správami. 

Kategória:UML
Kategória:UML diagramy
Diagram aktivít

**Diagram aktivít** (angl. activity diagram) je typ diagramu v jazyku UML.

Diagramy aktivít reprezentujú obchodný a operačný model systému.

V UML 1.x je diagram aktivít variáciou stavového diagramu, kde stavy reprezentujú operácie a zmeny reprezentujú aktivity, ktoré nastanú po skončení operácie.

V UML 2.0 sa diagram aktivít podobá na diagram z UML 1.x, jeho sémantika je však založená na Petriho sieti.

Kategória:UML
Kategória:UML diagramy
ISO 3166-2:BB

Kódy **[[ISO]] [[ISO 3166-2|3166-2]]** pre Barbados identifikujú 11 grófstiev. Prvá časť (BB) je medzinárodný kód pre Barbados, druhá časť pozostáva z jedného písmena identifikujúceho grófstvo.

## Zoznam kódov
: **BB-A** Saint Andrew
: **BB-C** Christ Church
: **BB-E** Saint Peter
: **BB-G** Saint George
: **BB-J** Saint John
: **BB-L** Saint Lucy
: **BB-M** Saint Michael
: **BB-O** Saint Joseph
: **BB-P** Saint Philip
: **BB-S** Saint James
: **BB-T** Saint Thomas

## Pozri aj
* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.

Kategória:ISO 3166
Kategória:Barbados
ISO 3166-2:CS

Kódy **[[ISO]] [[ISO 3166-2|3166-2]]** pre Srbsko a Čiernu Horu identifikujú 2 republiky a 2 autonómne oblasti. Prvá časť (CS) je medzinárodný kód pre Srbsko a Čiernu Horu, druhá časť pozostáva z dvoch písmen identifikujúcích republiku alebo autonómnu oblasť.

## Spravodaj
* 2003-09-05 – zmena z YU na CS

## Zoznam kódov
: **CS-CG** Čierna Hora (Črna Gora, Podgorica)
: **CS-KM** Kosovo-Metohija (Priština)
: **CS-SR** Srbsko (Srbija, Belehrad)
: **CS-VO** Vojvodina (Novi Sad)

## Pozri aj
* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.

Kategória:ISO 3166
Kategória:Srbsko a Čierna Hora
Normalizácia (databázy)

**Normalizácia** je proces eliminovania duplicitných údajov v relačných databázach. Správne normalizované databázy majú návrh, ktorý reflektuje pravé závislosti medzi sledovanými položkami a umožňuje rýchlu zmenu údajov bez rizika vzniku nekonzistencie.

## Normálne formy
Edgar Frank Codd pôvodne definoval 3 normálne formy. Prvá NF vyžaduje, aby boli tabuľky vytvorené z primárneho kľúča a niekoľkých atomických atribútov, druhá a tretia sa zaoberajú vzťahom nekľúčových atribútov k primárnemu kľúču. Tieto sa dajú zosumarizovať ako požiadavka, aby všetky nekľúčové atribúty boli funkčne závislé od „kľúča, celého kľúča a ničoho iného ako od kľúča“. V praxi je väčšina aplikácií v 3NF plne normalizovaná. Výskum však objavil potenciálne anomálie operácie update v databázach v 3NF. BCNF je ďalším zlepšením 3NF, ktoré sa pokúša tieto anomálie odstrániť.

Štvrtá a piata normálna forma sa zaoberajú konkrétne reprezentáciou vzťahov 1:N a M:N. Šiesta NF sa vzťahuje iba na temporálne databázy.

### Prvá normálna forma (1NF)
Prvá normálna forma požaduje aby každý atribút obsahoval len atomické hodnoty, to znamená hodnoty ktoré sú ďalej nedeliteľné 

a každý riadok dát musí zároveň obsahovať jednoznačný identifikátor. (jednoduchý alebo spojený primárny kľúč) 

### Druhá normálna forma (2NF)
Druhá normálna forma požaduje aby relácia bola v 1NF a zároveň každý nekľúčový atribút bol od primárneho kľúča úplne funkčne závislý (od celého kľúča, nie len od jeho podmnožiny).

Napríklad relácia:

 Študent (primárny kľúč)
 Kód predmetu (primárny kľúč)
 Názov predmetu
 Známka

nie je v 2NF, pretože názov predmetu nie je závislý od celého kľúča, ale len od jeho časti (a to od kódu predmetu). Na prevod do 2NF by bolo potrebné ju rozdeliť na dve, pričom z pôvodnej relácie by sme odstránili názov predmetu a vytvorili by sme novú reláciu:

 Kód predmetu (primárny kľúč)
 Názov predmetu

### Tretia normálna forma (3NF)
Relácia je v tretej normálnej forme, pokiaľ je v 2NF a žiaden nekľúčový atribút nie je tranzitívne funkčne závislý od primárneho kľúča. To znamená že všetky neklúčové atribúty musia byť navzájom nezávislé.

Napríklad relácia:

 Kód predmetu (primárny kľúč)
 Názov predmetu
 Číslo učiteľa
 Meno učiteľa

nie je v tretej normálne forme, pretože meno učiteľa je závislé od čísla učiteľa. Prevod by opäť pozostával z dekompozície.

### Štvrtá normálna forma (4NF)
Tabuľka je vo štvrtej normálnej forme vtedy, ak je v tretej normálnej forme a opisuje len jeden fakt alebo súvislosť (t. j. nespájajú sa nezávislé opakované skupiny).

Kategória:Databázy
Acetylén

**Acetylén** (systematické pomenovanie **etín**) je chemická zlúčenina patriaca medzi uhľovodíky, konkrétne do skupiny alkínov. Objavil ho v roku 1836 Ír Edmund Davy. Za normálnych podmienok je to plynná bezfarebná látka bez zápachu (technický acetylén má nepríjemný cesnakový zápach), ktorá so vzduchom vytvára vysoko výbušnú zmes.

## Výroba
### Hydratáciou karbidu vápenatého

* Vstup: oxid vápenatý, uhlie (resp. koks)
* Výstup: karbid vápenatý, oxid uhoľnatý
: CaO + 3 C → CaC2 + CO

* Vstup: karbid vápenatý, voda;
* Výstup: acetylén, hydroxid vápenatý
:CaC2 + 2 H2O → Ca(OH)2 + C2H2 

Produkcia plynu je 347 litrov na 1 kg karbidu vápenatého. Výhoda je v skladovateľnosti karbidu vápenatého a rýchlej produkcii acetylénu pri jeho hydratovaní.

### Krakovaním ľahkých benzínov s dodatočnou premenou produktov
* Vstup: ľahké benzíny, voda 
* Výstup: acetylén, etén, metán, oxid uhoľnatý, vodík
: CnH2n + 2 → 2 C2H2 + CmH2m

## Využitie etínu
Používa sa ako technický plyn pri rôznych chemických procesoch a ako palivo do plynových zváračiek a karbidových lámp; zmes acetylénu s kyslíkom horí plameňom s teplotou až 3000 °C. Pri jeho spaľovaní dochádza ku trom rôznym reakciám podľa množstva kyslíka vstupujúceho do reakcie.

:2 C2H2 + O2 → 4 C + 2 H2O

:2 C2H2 + 3 O2 → 4 CO + 2 H2O

:2 C2H2 + 5 O2 → 4 CO2 + 2 H2O

Rozpoznať reakciu je možné podľa teploty plameňa a produkcie sadzí. 

V minulosti bol acetylén hlavnou surovinou na výrobu alifatických uhľovodíkov, dnes slúži predovšetkým na výrobu vinyléterov a esterov, 1,4-butándiolu.

## Upozornenie
Acetylén je síce netoxický, ale pri vyššej koncentrácii ma po vdýchnutí dusivé a mierne narkotické účinky. Pri tlaku prevyšujúcom 150 kPa (neoverené) alebo privedení do kvapalného alebo tuhého skupenstva samovoľne exploduje. Kvôli tomuto nepríjemnému javu sa vo vysokotlakových nádobách skladuje rozpustený v acetóne.

## Referencie

## Externé odkazy
* Údaje o acetyléne  

Kategória:Alkíny